Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC: 
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 1.7. (00:01) – 23.7.2019 (23:59)
Zahraničná pracovná cesta prerušená v dňoch:   
 		  5.7.2019 – 7.7.2019
             		13.7.2019 – 14.7.2019
             		20.7.2019 – 21.7.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v júli 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.

Podpora zapájania sa do medzinárodných projektov a pri ich implementácii 
Dňa 9. júla 2019 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola organizácie spoločného V4 tréningu pre projektových manažérov pre projekty Horizont 2020, ktorý sa uskutoční v termíne od 18. do 20. novembra 2019 v Bruseli. Pracovníci zároveň ďalej identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
V rámci českého predsedníctva vo Vyšehradskej skupine plánuje kancelária SLORD zabezpečiť efektívnu vizibilitu prostredníctvom aktívneho zapojenia zástupcov slovenskej výskumno-inovačnej komunity na nasledovných spolu-pripravovaných podujatiach počas nasledujúceho roka (7/2019-6/2020):
-	Partnerská burza v oblasti výskumu umelej inteligencie a aplikácií (Žilinská univerzita v Žiline); 
-	Workshop na tému biohospodárstva: iniciatíva BIO-EAST (NPPC; SPU Nitra);
-	Partnerská burza (bližšie zameranie výziev a tém bude identifikované po diskusii s partnermi).
Kancelária SLORD v spolupráci so Stálym zastúpením SR pri EÚ a Slovenskou rektorskou konferenciou pripravuje organizáciu odborného workshopu k iniciatíve Európske univerzity. Iniciatíva sa teší vysokej prestíži a politickému záujmu. Rozpočet bude ďalej rásť a je pravdepodobné, že na druhé kolo (výzva bude zverejnená koncom októbra 2019) bude dostupných 120 mil. EUR (5 mil./aliancia). Európska komisia vyzdvihla extrémne vysokú kvalitu prijatých žiadostí, ktoré sa vyznačovali inovatívnosťou, ambicióznosťou a kreativitou. Zo spätnej väzby, ktorú obdržala Komisia od expertov a zástupcov univerzít je zjavné, že hlavnou incentívou pre univerzity nie je len štedré 80 percentné spolufinancovanie z programu Erasmus+, ale najmä prestíž, medzinárodný rozmer a viera v zásadný potenciál EUN pri zvyšovaní kvality VŠ vzdelávania v Európe. EUN je tiež výbornou príležitosťou vyšliapať si chodníček i smerom k iným zdrojom financovania z prostriedkov EÚ, ako napríklad Horizont 2020 (Horizon Europe).

IGLO CORE

Hlavným bodom zasadnutia IGLO CORE z 2. júla 2019 bola diskusia s diplomatickými predstaviteľmi na úrovni attaché z rumunského a fínskeho predsedníctva v Rade EÚ za oblasť výskumu a inovácií. 

Fínske predsedníctvo predstavilo svoje priority v oblasti výskumu a inovácií, medzi ktoré patrí pokračovanie negociácii „legislatívneho balíčka“ nadchádzajúceho rámcového programu Horizon Europe (2021-2027), závery Rady pre oblasť biohospodárstva, legislatíva Európskeho inovačného a technologického inštitútu (EIT) a dokončenie legislatívy programu Euratom + ITER.

Zároveň prebehlo symbolické predanie „predsedníctva“ IGLO z rúk litovskej styčnej kancelárie pre výskum a inovácie (LINO) do rúk švédskych kolegov zo SWERI (VINNOVA+Swedish Research Council).

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli v spolupráci s partnerskými styčnými kanceláriami z krajín Vyšehradskej štvorky pripravuje medzinárodné partnerské podujatia s cieľom vytvorenie platformy pre zainteresované strany vo viacero oblastiach výskumu a inovácií. Dňa 7. októbra 2019 sa uskutoční partnerské podujatie zamerané na výskum v oblasti umelej inteligencie a aplikácií. Na podujatí budú prítomní zástupcovia Žilinskej univerzity v Žiline, Technickej univerzity v Ostrave a Politechnikou Sliezskou z Gliwíc z Poľska. Podujatie obdobného charakteru bude nasledovať do konca roka 2019, v súčasnosti prebieha identifikácia výziev a tém, ktorým by sa podujatie mohlo venovať. 

Prevádzkovanie informačného portálu
Počas júla 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	

Konferencie, semináre, podujatia

				Júl  2019		
Dátum	Čas	Miesto	Účastník (SLORD)	Účastníci	Podujatie	
2.7.2019	14:00-18:00	Stále zastúpenie PT pri EÚ v Bruseli	Andrej Kurucz	Nominovaní zástupcovia ČŠ a AK do ERAC Ad-hoc WG on the future of the ERA
	ERAC Ad-hoc WG on the future of the ERA
	
3.7.2019	09:00-16:00	Stále zastúpenie PT pri EÚ v Bruseli	Andrej Kurucz	Nominovaní zástupcovia ČŠ a AK do ERAC Ad-hoc WG on the future of the ERA
	ERAC Ad-hoc WG on the future of the ERA
	
4.7.2019	11:00-13:30	KoWI	Andrej Kurucz 	Zástupcovia IGLO 	Implementing the Agenda 2030 – How can 
Research and Innovation contribute to 
achieving the Sustainable Development Goals?	
9.7.2019	17:30-20:00	Misia Kanady pri EÚ	Andrej Kurucz	Zástupcovia IGLO, EK, AK
	Reception from the Mission of Canada to the EU	
11.7.2019	11:00-13:00	Emilia Romagna EU Delegation, Rue Montoyer 51
	Andrej Kurucz, TL	Zástupcovia IGLO; EK; EP; AK	Horizon Europe - The way forward	

Stretnutia a rokovania
				Júl  2019		
Dátum	Čas	Miesto	Účastník (SLORD)	Účastníci	Téma stretnutia	
2.7.2019	10:00-11:30	SOST	Andrej Kurucz	Zástupcovia IGLO CORE	Priority RO a FI PRES v oblasti výskumu a 
inovácií	
4.7.2019	15:00-16:30	Stále zastúpenie SR pri EÚ v Bruseli	Andrej Kurucz, 	Jana Lopušná (Stále zastúpenie SR pri EÚ v Bruseli)	Iniciatíva Európske univerzity – zapojenie SK
subjektov	
9.7.2019	10:00-12:45	Helmholtz	Andrej Kurucz, TL	Zástupcovia styčných kancelárií pre výskum, vývoj a inovácie z V4 	Zasadnutie V4 Beakfast
 	
10.7.2019	9:30-11:30	SLORD	Andrej Kurucz, TL	Zástupcovia projektu SK4ERA
 	Pracovné stretnutie k aktivitám SK4ERA	
12.7.2019	12:00-14:30	Rada EÚ	Andrej Kurucz	Tomáš Kobela (Stále zastúpenie SR pri EÚ)
	Proces Strategického plánovania programu 
Horizon Europe; Akčný plán hornonitrianskeho
regiónu – zapojenie do rámcového programu	
15.7.2019	14:00-15:30	SLORD	Andrej Kurucz	Giuseppe G. Daquino – EDA (Európska obranná agentúra)	Zapojenie SK subjektov do iniciatívy EDA
Captech
	
17.7.2019	10:00-12:30	SLORD	Andrej Kurucz
	Sergej Koperdak (KSK v Bruseli)	Inovačné centrum KSK; zapojenie KSK do 
H2020	
19.7.2019	15:00-16:00	SLORD	Andrej Kurucz
	Luke Incorvaja (EIT)	Stimulácia účasti SK subjektov v EIT; 
príprava EIT Awareness Day Slovakia 	
23.7.2019	10:00-11:30	White Atrium (FCH JU)	Andrej Kurucz
	Mirela Atanasiu (Head of Communication, FCH JU)	Stimulácia účasti SK subjektov v partnerstve
FCH JU a jeho nástupcovi v Horizon Europe; 
spolupráca FCH JU Awareness Day Slovakia	

5.  Odporúčané závery:

Strategické plánovanie:

Európska komisia pripravuje v úzkej spolupráci s členskými štátmi EÚ implementáciu nadchádzajúceho rámcového programu Horizon Europe, najambicióznejšieho programu EÚ v oblasti výskumu a inovácií (2021 - 2027) s navrhovaným rozpočtom 100 miliárd EUR. Komisia v rámci tohto procesu 28. júna 2019 spustila verejnú (online) konzultáciu, ktorá pomôže formovať európske investície do výskumu a inovácií v nasledujúcich rokoch.

Online konzultácia bude zbierať vstupy od zainteresovaných strán z celého sveta. Prijaté vstupy budú zohľadnené pri príprave „Strategického plánovania“ programu Horizon Europe. Tieto vstupy sa odzrkadlia v usmerneniach jednotlivých pracovných programov, výzvach na predkladanie návrhov, misiách a partnerstvách počas fungovania prvých štyroch rokov programu Horizon Europe (2021-2024).

Je dôležité, aby sa do procesu konzultácie zapojil čo najväčší počet zainteresovaných strán, aby boli v nadchádzajúcom programe Horizon Europe zohľadnené aj záujmy a priority jednotlivých výskumno-inovačných subjektov zo Slovenska!

Viac informácií je k dispozícii na webovej stránke Styčnej kancelárie SR pre výskum a vývoj v Bruseli (SLORD, CTVI SR): https://slord.sk/sk/odporucame/spustenie-verejnej-konzultacie-vyjadrite-svoj-nazor-na-vyskumno-inovacne-priority-nadchadzajuceho-ramcoveho-programu-horizon-europe.html?page_id=3978

Revízia Všeobecného nariadenia o skupinových výnimkách (GBER):
Všeobecné nariadenie o skupinových výnimkách (ďalej len „GBER“) umožňuje členským štátom vykonávať širokú škálu opatrení verejnej podpory bez predchádzajúceho oznámenia Komisii v oblastiach, ako je výskum, vývoj a inovácie, ochrana životného prostredia alebo podpora MSP. To znižuje administratívnu záťaž pre verejné orgány a urýchľuje poskytovanie verejnej podpory vrátane podpory poskytnutej zo štrukturálnych fondov EÚ.
S cieľom zabezpečiť, aby sa vnútroštátne fondy a fondy EÚ mohli bez problémov kombinovať v rámci nadchádzajúceho viacročného finančného rámca (2021-2027) bez toho, aby sa narušila hospodárska súťaž na vnútornom trhu, sa Komisia prostredníctvom súčasnej cielenej revízie GBER snaží (i) zlepšiť súlad medzi pravidlami financovania EÚ a pravidlami štátnej pomoci a (ii) zefektívniť kontrolu štátnej pomoci nad vnútroštátnymi fondmi vrátane fondov spoločného hospodárenia EÚ v kombinácii s programami EÚ riadenými centrálne Komisiou.

Odporúčanie: explicitnosť a uvádzať návrhy opatrení, ktoré umožnia široké využívanie EŠIF pri (i) zapájaní do všetkých typov a kategórií spolufinancovaných schém a iniciatív (napr. výskumno-inovačné partnerstvá, kde sa vyžaduje spolufinancovanie zo strany zúčastnených subjektov) vrátane (ii) podpory držiteľov ocenenia Seal of Excellence (EIC, MSCA) a (iii) „Widening“ opatrení (napr. schéma Teaming) v programe Horizon Europe. Spätná väzba sa uvádza v elektronickom formáte, najlepšie v angličtine, francúzštine alebo nemčine.

Webový odkaz na konzultáciu k revízii GBER, ktorá bude otvorená do 27. septembra 2019: http://ec.europa.eu/competition/consultations/2019_gber/index_en.html

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 24. 7. 2019

Správu schválil:  prof. RNDr. Ján TURŇA, CSc., generálny riaditeľ